PRIENŲ RAJONO SAVIVALDYBĖS administracijos

savivaldybės gydytojas

Prienų rajono savivaldybės tarybai

SPRENDIMO ,,DĖL VIEŠOSIOS ĮSTAIGOS PRIENŲ LIGONINĖS 2023 M. METINIŲ ATASKAITŲ RINKINIO PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas:

Patvirtinti viešosios įstaigos Prienų ligoninės 2023 m. metinių ataskaitų rinkinį.

Siūlomos teisinio reguliavimo nuostatos:

Vadovaujantis Lietuvos Respublikos vietos savivaldos įstatymo 15 straipsnio 3 dalies 3 punktu, paprastoji Prienų rajono savivaldybės tarybos kompetencija yra tvirtinti savivaldybės biudžetinių įstaigų metinių ataskaitų rinkinius. Prienų rajono savivaldybės tarybos veiklos reglamento, patvirtinto Savivaldybės tarybos 2023 m. balandžio 13 d. sprendimu Nr. T3-81 „Dėl Prienų rajono savivaldybės tarybos veiklos reglamento patvirtinimo“, 200 punkte nurodyta, kad Savivaldybės taryba sprendimą dėl biudžetinių įstaigų metinės veiklos ataskaitų ir metinių finansinių ataskaitų rinkinių tvirtinimo turi priimti iki kiekvienų metų liepos 1 dienos.

Laukiami rezultatai:

Savivaldybės taryba patvirtins viešosios įstaigos Prienų ligoninės 2023 m. metinių ataskaitų rinkinį.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Vadovaudamasi Lietuvos Respublikos viešojo sektoriaus atskaitomybės įstatymo 17 straipsnio 10 dalimi, viešoji įstaiga Prienų ligoninė teikia Savivaldybės tarybai tvirtinti 2023 m. metinių ataskaitų rinkinį: veiklos ataskaitą; pasibaigusių metų finansinių ataskaitų rinkinį (finansinės būklės ataskaitą; veiklos rezultatų ataskaitą; pinigų srautų ataskaitą; grynojo turto pokyčių ataskaitą; finansinių ataskaitų aiškinamąjį raštą); biudžeto vykdymo ataskaitas (išlaidų sąmatos vykdymo ataskaitą ir biudžeto vykdymo ataskaitų aiškinamąjį raštą).

Lyginamasis variantas:

Nėra.

Savivaldybės gydytojas Virginijus Slauta